Document ID: /roh_data/filtered/fineweb-2-filterrobots_roh.jsonl.gz/45708

La metropola australiana da Sydney è be ina da bleras citads enturn il mund che beneventeschan l'onn nov tradiziunalmain cun in fieu artifizial.
Sydney fa ir per aria 8,5 tonnas material per ses fieu artifizial
Quai sajan anc 500 kilogramms dapli che l'onn passà, scriva l'agentura da novitads DPA. Per pudair giudair quellas miraclas da fieu e colur hajan ils aspectaturs pajà fin a 60 dollars.
Debatta pervi da fieus artifizials
En Germania fa quint la branscha da fieu artifizial er quest onn cun ina svieuta da radund 130 milliuns euro – quai malgrà ch'i dettia quest onn ina debatta davart il segn da fieus artifizials. En ina direcziun sumeglianta va la communicaziun da la Migros Aare ch'aveva annunzià da curt da betg pli vulair vender fieu artifizial.
Party da Silvester cur che nus mangiain gentar
Sche cun u senza fieu artifizial n'è betg enconuschent, cler è dentant, ch'els vegnan ad esser ils ultims a beneventar il 2019 – numnadamain ils abitants da l'insla Tutuila da la Samoa American. Els cumenzan il 2019 cur che nus en Svizra mangiain il gentar da Bumaun.
RR novitads 23:00